
VARDO, PAVARDĖS KEITIMO REGISTRAVIMAS

Paslaugos apibūdinimas
Keisti vardą ir (ar) pavardę turi teisę Lietuvos Respublikos piliečiai, asmenys be pilietybės ir užsienio valstybių piliečiai. Užsienio valstybės piliečio ir asmens be pilietybės vardas ir (ar) pavardė gali būti pakeisti tik Lietuvos Respublikos civilinės metrikacijos įstaigose ir diplomatinėse atstovybėse ir konsulinėse įstaigose jam įrašytuose civilinės būklės aktų įrašuose.
Šiuos asmens duomenis savarankiškai galima keisti 16 metų amžiaus sulaukusiam pareiškėjui. Kai keičiamas jaunesnio kaip 16 metų nepilnamečio vaiko vardas ir (ar) pavardė, jo vardu prašymą dėl vardo ir (ar) pavardės pakeitimo civilinės metrikacijos įstaigai pateikia jo atstovas pagal įstatymą. Vardo ir pavardės pakeitimas registruojamas sudarant asmens paskutinio civilinės būklės įrašo pakeitimo ar papildymo įrašą.

Paslaugos teikimo proceso aprašymas
Asmuo prašymą raštu Kėdainių rajono savivaldybės administracijos Civilinės metrikacijos skyriui (adresu Didžiosios Rinkos a. 6) gali pateikti atvykęs tiesiogiai į įstaiga, atsiųsti paštu ar per kurjerį, arba elektroninio ryšio priemonėmis: atsiųsti Civilinės metrikacijos ir archyvo skyriaus darbuotojų elektroninio pašto adresais arba pateikti Metrikacijos ir gyvenamosios vietos deklaravimo informacinėje sistemoje (toliau - MGVDIS) per Registrų centro klientų savitarną. https://www.registrucentras.lt/savitarna/. 
Užsienio valstybėje gyvenantys Lietuvos Respublikos piliečiai į Civilinės metrikacijos ir archyvo skyrių taip pat gali kreiptis per Lietuvos Respublikos diplomatinę atstovybę ar konsulinę įstaigą. Jeigu pareiškėjas kreipėsi per konsulinę įstaigą, tai dokumentai siunčiami per Lietuvos Respublikos užsienio reikalų ministerija į tą konsulinę įstaigą, į kurią kreipėsi pareiškėjas.

Paslaugos teikimo informacija
Paslaugos suteikimo kaina 12 Eur, trukmė 20 darbo dienų.

Teisės aktai, reguliuojantys paslaugos teikimą
1. Lietuvos Respublikos asmens vardo ir pavardės rašymo dokumentuose įstatymas;
2. Dėl Asmens vardo ir pavardės rašymo asmens tapatybę patvirtinančiuose ir kituose dokumentuose taisyklių patvirtinimo;
3. Dėl Konkrečių valstybės rinkliavos dydžių sąrašo ir Valstybės rinkliavos mokėjimo ir grąžinimo taisyklių patvirtinimo;
4. Dėl Asmens vardo ir pavardės keitimo taisyklių patvirtinimo;
5. Lietuvos Respublikos rinkliavų įstatymas;
6. Lietuvos Respublikos asmens duomenų teisinės apsaugos įstatymas;
7. Dėl Civilinės būklės aktų registravimo taisyklių ir Civilinės būklės aktų įrašų ir kitų dokumentų formų patvirtinimo;
8. Lietuvos Respublikos civilinės būklės aktų registravimo įstatymas;
9. Lietuvos Respublikos civilinio kodekso patvirtinimo, įsigaliojimo ir įgyvendinimo įstatymas. Civilinis kodeksas;

Informacija ir dokumentai, kuriuos turi pateikti asmuo
1. Kai keičiamas 16 metų sulaukusių asmenų vardas ir (ar) pavardė pateikiamas prašymas (1 priedas ).
2. Kai keičiamas jaunesnio kaip 16 metų nepilnamečio vaiko vardas ir (ar) pavardė pateikiamas prašymas (2 priedas).
3. Kai tuo pačiu metu keičiama (-os) tėvų ar vieno iš jų ir kartu jų ar vieno iš jų vaiko (-ų) pavardės į bendrą pavardę pateikiamas prašymas (3 priedas).
4. Asmens tapatybę patvirtinantis dokumentas (jei prašymas teikiamas registruotu paštu ar per kurjerį, pateikiama notariškai ar konsulinio pareigūno patvirtinta dokumento kopija). Lietuvos Respublikos piliečio asmens tapatybei patvirtinti turi būti pateikiamas galiojantis Lietuvos Respublikos pasas arba asmens tapatybės kortelė; užsienio valstybės piliečio tapatybei patvirtinti turi būti pateikiamas: galiojantis užsienio valstybės piliečio kelionės dokumentas, pripažintas Lietuvos Respublikoje, leidimas gyventi Lietuvos Respublikoje, jei užsienio valstybės pilietis ar asmuo be pilietybės neturi kelionės dokumento; prieglobsčio prašytojo asmens tapatybei patvirtinti gali būti pateikiamas ir užsieniečio registracijos pažymėjimas, jei prieglobsčio prašytojas neturi kelionės dokumento; nuolat Lietuvos Respublikoje gyvenančio asmens be pilietybės, pabėgėlio ar užsieniečio, kuriam suteikta papildoma apsauga Lietuvos Respublikoje, statusui patvirtinti turi būti pateikiamas galiojantis leidimas gyventi Lietuvos Respublikoje.
5. Kai keičiamas jaunesnio kaip 16 metų nepilnamečio vaiko vardas ir (ar) pavardė, turi būti pateikiamas kito iš turimų tėvų rašytinis sutikimas ir vaiko, jeigu jam yra suėję 10 metų, rašytinis sutikimas. Kito iš turimų tėvų rašytinio sutikimo pateikti nereikia, jeigu jam įsiteisėjusiu teismo sprendimu laikinai ar neterminuotai yra apribota tėvų valdžia.
6. Kai keičiamas jaunesnio kaip 16 metų nepilnamečio vaiko vardas, raštu turi būti pateikiamas laisvos formos motyvuotas nepilnamečio vaiko tėvų ar vieno iš jų prašymas, kuriame būtų nurodyta, kodėl pageidaujama keisti vardą.
7. Atsižvelgiant į pavardės pakeitimo teisinius pagrindus, civilinės metrikacijos įstaigai pateikiami civilinės būklės aktų įrašus liudijantys dokumentai, įrodantys kad konkretus pareiškėjo protėvis turėjo jo pageidaujamą įgyti pavardę, jeigu šie duomenys nėra įtraukti į Lietuvos Respublikos gyventojų registro duomenų bazę.
8. Dokumentai, pagrindžiantys, kad konkretus asmuo yra pareiškėjo patėvis (pamotė), buvo globėjas (buvo ar yra rūpintojas), taip pat patėvio (pamotės) ar globėjo (rūpintojo) laisvos formos rašytis sutikimas dėl pareiškėjo pavardės pakeitimo. 
9. Dokumentai, pagrindžiantys, kad pareiškėjo vardas ir (ar) pavardė pakeisti užsienio valstybėje, ir asmens nuolatinę gyvenamąją vietą užsienio valstybėje ar užsienio valstybės pilietybę patvirtinantys dokumentai.
10. Lietuvos Respublikos sveikatos priežiūros įstaigos išduota pažyma apie diagnozuotą transseksualumą arba Europos Sąjungos valstybės narės sveikatos priežiūros įstaigos išduotas medicinos dokumentas apie diagnozuotą trasseksualumą.
11. Dokumento šaltinis, kuriame vardas ir (ar) pavardė įrašyti nelietuviškais rašmenimis, jeigu šie duomenys nėra įtraukti į VĮ Registrų centrą.

Informacija ir dokumentai, kuriuos gauna paslaugos teikėjas
Informacija gali būti iš VĮ Registrų centro.

Už paslaugos teikimą atsakingo asmens kontaktai 
Civilinės metrikacijos ir archyvo  skyriaus vedėja Gaiva Petrauskienė, tel. +370 347 50010, mob. Tel. +370 603 70621, el. p. gaiva.petrauskiene@kedainiai.lt;
Civilinės metrikacijos ir archyvo skyriaus registratorė Rasa Budrevičė,  tel. +370 347 50020 el. p. metrikacija@kedainiai.lt;
Civilinės metrikacijos ir archyvo skyriaus vyr. specialistė Aušra Verbliugevičienė tel. +370 347 50020 el. p. ausra.verbliugeviciene@kedainiai.lt.




Informacija apie teikėją
[bookmark: _Hlk191017611]Kėdainių rajono savivaldybės administracija, įmonės kodas 188768545, adresas J. Basanavičiaus g. 36, LT-57288 Kėdainiai, interneto svetainė https:/www.kedainiai.lt, el. p. administracija@kedainiai.lt

Paslaugos teikėjo veiksmų (neveikimo) apskundimo tvarka
Asmuo turi teisę apskųsti viešojo administravimo subjekto priimtą administracinį sprendimą arba veiksmą (neveikimą), taip pat viešojo administravimo subjekto vilkinimą atlikti jo kompetencijai priskirtus veiksmus Lietuvos Respublikos viešojo administravimo įstatymo nustatyta tvarka Kėdainių rajono savivaldybės administracijos direktoriui arba merui (J. Basanavičiaus g. 36, LT-57288 Kėdainiai), arba Lietuvos Respublikos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (per Lietuvos teismų elektroninių paslaugų portalą https://e.teismas.lt arba adresu: Žygimantų g. 2, LT-01102 Vilnius, arba A. Mickevičiaus g. 8A, LT-44312 Kaunas, arba Galinio Pylimo g. 9, LT-91230 Klaipėda, arba Dvaro g. 80, LT-76298 Šiauliai, arba Respublikos g. 62, LT-35158 Panevėžys) Lietuvos Respublikos administracinių bylų teisenos įstatymo nustatyta tvarka, arba Lietuvos Respublikos Seimo kontrolieriams (Gedimino pr. 56, LT-01110 Vilnius) Lietuvos Respublikos Seimo kontrolierių įstatymo nustatyta tvarka.




























